CELEX: 32012R1195
Language: hu
Date: 2012-12-13 00:00:00
Title: A Bizottság 1195/2012/EU végrehajtási rendelete ( 2012. december 13. ) a Trichoderma koningii (MUCL 39203) által termelt endo-1,4-béta-xilanáz brojlerpulykák és tenyésztés céljából nevelt pulykák takarmányozásához történő engedélyezéséről (az engedély jogosultja: Lyven) EGT-vonatkozású szöveg

14.12.2012   
            
            
               HU
            
            
               Az Európai Unió Hivatalos Lapja
            
            
               L 342/23
            
         A BIZOTTSÁG 1195/2012/EU VÉGREHAJTÁSI RENDELETE
   (2012. december 13.)
   a Trichoderma koningii (MUCL 39203) által termelt endo-1,4-béta-xilanáz brojlerpulykák és tenyésztés céljából nevelt pulykák takarmányozásához történő engedélyezéséről (az engedély jogosultja: Lyven)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               A Trichoderma koningii (MUCL 39203) által termelt endo-1,4-béta-xilanáz (EC 3.2.1.8) készítmény használatát a 828/2007/EK bizottsági rendelet (2) brojlercsirkék esetében határozatlan időre engedélyezte.
            
         
               (3)
            
            
               Az 1831/2003/EK rendelet 7. cikkének megfelelően kérelmet nyújtottak be a Trichoderma koningii (MUCL 39203) által termelt endo-1,4-béta-xilanáz (EC 3.2.1.8) készítmény brojlerpulykák és tenyésztés céljából nevelt pulykák takarmányozásához történő új felhasználására, amelyben az adalékanyag „állattenyésztésben alkalmazott adalékanyag” kategóriába történő besorolását kérik. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (4)
            
            
               Az Európai Élelmiszerbiztonsági Hatóság (a továbbiakban: Hatóság) 2012. július 4-i véleményében (3) megállapította, hogy a javasolt felhasználási feltételek mellett a Trichoderma koningii (MUCL 39203) által termelt endo-1,4-béta-xilanáz (EC 3.2.1.8) készítmény nincs káros hatással sem az állati, sem az emberi egészségre vagy a környezetre, valamint hogy brojlerpulykáknál való használata javíthatja a takarmánybevitel-súlygyarapodás arányát. A Hatóság arra a következtetésre jutott, hogy használata a tenyésztés céljából nevelt pulykákra is kiterjeszthető. A Hatóság szerint nem szükséges elrendelni a forgalomba hozatal utáni egyedi nyomonkövetési előírásokat. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.
            
         
               (5)
            
            
               A Trichoderma koningii (MUCL 39203) által termelt endo-1,4-béta-xilanáz (EC 3.2.1.8.) készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben leírt, az „állattenyésztésben alkalmazott adalékanyagok” kategóriába és az „emészthetőséget fokozó anyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetése utáni huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 13-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 184., 2007.7.14., 12. o.
   
      (3)  EFSA Journal 2012; 10(7): 2843
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  Aktivitási egység/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok
                  
               
            
                  4a1642
               
               
                  Lyven
               
               
                  Endo-1,4-béta-xilanáz
                  EC 3.2.1.8
               
               
                  
                               
                           
                           
                              
                                 Az adalékanyag összetétele
                              
                              
                                 Trichoderma koningii (MUCL 39203) által termelt endo-1,4-béta-xilanáz készítmény, amelynek legkisebb aktivitása:
                              
                                           
                                       
                                       
                                          Szilárd formában: 1 500 AXC (1)/g
                                       
                                    
                                           
                                       
                                       
                                          Folyékony formában: 200 AXC/ml
                                       
                                    
                        
                               
                           
                           
                              
                                 A hatóanyag jellemzése
                              
                              a Trichoderma koningii (MUCL 39203) által termelt endo-1,4-béta-xilanáz
                           
                        
                               
                           
                           
                              
                                 Analitikai módszer
                                  (2)
                              
                              a Trichoderma koningii (MUCL 39203) által termelt endo-1,4-béta-xilanáz takarmányban található mennyiségének meghatározására:
                              Remazol-Brilliant-Blue-R xilánból 4,7 pH-n és 30 °C-on endo-1,4-béta-xilanáz hatására felszabaduló festett oligomerek mérésén alapuló kolorimetriás módszer.
                           
                        
               
                  Brojlerpulykák
                  Tenyésztés céljából nevelt pulykák
               
               
                  —
               
               
                  75 AXC
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.
                           
                        
                              2.
                           
                           
                              Ajánlott maximális adag a teljes értékű takarmányban kilogrammonként brojlerpulykák és tenyésztés céljából nevelt pulykák esetében: 100 AXC.
                           
                        
                              3.
                           
                           
                              Nem keményítőalapú poliszacharidokban (főleg arabinoxilánokban) gazdag takarmányokban való alkalmazásra.
                           
                        
                              4.
                           
                           
                              Biztonsági előírás: használatkor védőmaszk, védőszemüveg és védőkesztyű viselése kötelező.
                           
                        
               
                  2023. január 3.
               
            
         (1)  Egy AXC az az enzimmennyiség, mely percenként 17,2 mikromol (maltóz-ekvivalens) redukálócukrot szabadít fel a zab-xilánból, 4,7 pH mellett és 30 °C-on.
      
         (2)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx